L-iżbroff ta’ vulkan fl-Indoneżja wassal biex mijiet ta’ eluf ta’ nies ħallew djarhom warajhom. L-iżbroff tant huwa qawwi li l-irmiet u l-foga waslet sa għaxar kilometri bogħod. L-awtoritajiet qalu li s’issa mietu żewġ persuni wara li d-dar tagħhom iġġarfet bil-fdalijiet tal-lava li niżel fuqha. Minħabba l-viżibilità ħażina kellhom jingħalqu tliet ajruporti bl-awtoritajiet qed jgħidu li hemm il-biża’ li diversi ajruplani li kienu wieqfa setgħu ġarrbu ħsara. Uffiċjal tal-ajruporti qal li l-mitjar huwa miksi b’aktar minn ħames ċentimentri ta’ rmit ta’ lava. Storja: Tony Dimech